**ΠΑΡΑΡΤΗΜΑ Β**

**ΠΙΝΑΚΑΣ ΣΥΜΜΟΡΦΩΣΗΣ**

**ΓΙΑ ΤΟ ΕΡΓΟ: ΕΡΓΑΣΙΕΣ ΑΠΟΜΑΚΡΥΝΣΗΣ ΕΠΙΚΙΝΔΥΝΩΝ ΧΗΜΙΚΩΝ ΑΠΟΒΛΉΤΩΝ ΑΠΟ ΤΟΥΣ ΧΏΡΟΥΣ ΤΟΥ Γ.Π.Α. ΚΑΙ ΚΑΤΆΛΛΗΛΗ ΔΙΑΘΕΣΗ ΑΥΤΩΝ**

Κάθε υποψήφιος ανάδοχος συμπληρώνει τον παρακάτω Πίνακα Συμμόρφωσης με την απόλυτη ευθύνη της ακρίβειας των δεδομένων.

Ο υποψήφιος υποχρεούται να απαντήσει σε όλες τις ερωτήσεις του Πίνακα Συμμόρφωσης. Τα βασικά χαρακτηριστικά των ειδών περιγράφονται στη στήλη «ΠΡΟΔΙΑΓΡΑΦΗ», ενώ ο ακριβής ποιοτικός ή ποσοτικός προσδιορισμός τους αποτυπώνεται στη στήλη «ΑΠΑΙΤΗΣΗ», με αναφορά είτε σε αριθμητικές τιμές είτε σε περαιτέρω εξειδικευμένα ποιοτικά χαρακτηριστικά είτε στη λέξη «ΝΑΙ». Η μη ικανοποίηση των κριτηρίων αυτών δύναται κατά την κρίση της Αναθέτουσας Αρχής να επιφέρει την απόρριψη της προσφοράς.

Ειδικότερα, η στήλη «ΑΠΑΝΤΗΣΗ» θα συμπληρωθεί υποχρεωτικά από τους υποψηφίους είτε με συγκεκριμενοποίηση των επιμέρους στοιχείων που ζητά το κριτήριο είτε με αριθμητική τιμή, όπου αυτή απαιτείται. Η χρήση της λέξεως «ΝΑΙ» ή άλλης μονολεκτικής απάντησης, μπορεί να γίνει μόνο αν στη στήλη «ΑΠΑΝΤΗΣΗ» της συγκεκριμένης γραμμής γίνεται χρήση της και εάν δικαιολογείται η χρήση της. Σε αντίθετη περίπτωση, θα συμπληρωθεί με την ένδειξη «ΟΧΙ». Σε περίπτωση που μένει κενή θεωρείται ότι η απάντηση είναι «ΟΧΙ».

Τέλος, στη στήλη «ΠΑΡΑΠΟΜΠΗ ΤΕΚΜΗΡΙΩΣΗ» γίνεται συγκεκριμένη παραπομπή στη σελίδα των επισυναπτόμενων τεχνικών εγχειριδίων ή εγγράφων του υποψηφίου, που τεκμηριώνουν ή αποσαφηνίζουν την απάντησή του της στήλης «ΑΠΑΝΤΗΣΗ». Οι παραπομπές σε εγχειρίδια ή έγγραφα θα γίνονται με τη μορφή αριθμημένων προσθηκών που θα αναφέρονται στους Πίνακες μαζί με το όνομα ή τον κωδικό του εγχειριδίου, της σελίδας κ.λπ.

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Συλλογή χημικών αποβλήτων από τους χώρους του ΓΠΑ συσκευασμένα σε κατάλληλα πιστοποιημένα γι αυτό το σκοπό δοχεία | ΝΑΙ |  |  |
| 2 | Απομάκρυνση των ως άνω συλλεχθέντων χημικών αποβλήτων από τους χώρους του Πανεπιστημίου | ΝΑΙ |  |  |
| 3 | Κατάλληλη διάθεσή τους σύμφωνα με την ισχύουσα Εθνική και Κοινοτική νομοθεσία | ΝΑΙ |  |  |
| 4 | Ενδεικτική σύσταση των αποβλήτων που απομακρύνονται θα παραδίδεται στον ανάδοχο του φορέα για τη συλλογή και απομάκρυνση των αποβλήτων. Αν απαιτηθεί χημική ανάλυση για την ταυτοποίηση των αποβλήτων που απομακρύνονται το κόστος αυτής θα βαρύνει αποκλειστικά τον ανάδοχο. | ΝΑΙ |  |  |
| 5 | Διάθεση ικανού αριθμού ανανεώσιμων υλικών (δοχεία, βαρέλια, υλικά συσκευασίας), διάθεση ειδικού καροτσιού με μεταλλικό κιγκλίδωμα ασφαλείας για την αποφυγή ατυχήματος]. | ΝΑΙ |  |  |
| 6 | Αν απαιτηθεί η διασυνοριακή μεταφορά των αποβλήτων τότε με ευθύνη του αναδόχου θα πρέπει να γίνει συσκευασία των χημικών αποβλήτων σε βαρέλια σύμφωνα με τις διεθνείς προδιαγραφές όπως αυτές ορίζονται στον Διεθνή Ναυτιλιακό Κώδικα για την μεταφορά επικινδύνων φορτίων (IMDG CODE) και τον Ευρωπαϊκό Κανονισμό για τις οδικές μεταφορές (ADR). | ΝΑΙ |  |  |
| 7 | Σήμανση των συσκευασιών βάσει των προδιαγραφών | ΝΑΙ |  |  |
| 8 | Φόρτωση και ασφαλής τοποθέτηση των συσκευασιών σε κλειστό εμπορευματοκιβώτιο | ΝΑΙ |  |  |
| 9 | Πιστοποίηση του εμπορευματοκιβωτίου από αναγνωρισμένο Νηογνώμονα. | ΝΑΙ |  |  |
| 10 | Έκδοση όλων των απαραίτητων και προβλεπόμενων από την νομοθεσία εγγράφων, αδειών και εγκρίσεων για την διαχείριση και την διασυνοριακή μεταφορά του Υλικού. | ΝΑΙ |  |  |
| 11 | Μεταφορά των αποβλήτων στον χώρο της εγκατάστασης που θα πραγματοποιηθεί η τελική διάθεση | ΝΑΙ |  |  |
| 12 | Ασφαλιστική κάλυψη από την στιγμή έναρξης της διαδικασίας παραλαβής των αποβλήτων και καθ’ όλη την διάρκεια της μεταφοράς τους μέχρι την εγκατάσταση της τελικής διάθεσης για περιπτώσεις ατυχημάτων και ρύπανσης του περιβάλλοντος για την αποκατάσταση της ρύπανσης ή της βλάβης που ενδεχομένως προκληθεί στο οικοσύστημα σε περίπτωση διαρροής και τις δαπάνες διάθεσης των υλικών αυτών στις ειδικές εγκαταστάσεις.  | ΝΑΙ |  |  |
| 13 | Χορήγηση Πιστοποιητικού Διάθεσης/καταστροφής των επικίνδυνων χημικών . | ΝΑΙ |  |  |
| 14 | Σε όλα τα στάδια των εργασιών θα πρέπει να υπάρχουν διαθέσιμα φορητά φαρμακεία πρώτων βοηθειών, καθώς και όλα τα τηλέφωνα άμεσης ανάγκης (Πυροσβεστική Υπηρεσία και να ληφθούν όλα τα απαραίτητα προληπτικά μέτρα ασφαλείας, ώστε να αποφευχθεί η πιθανότητα πρόκλησης ατυχήματος. | ΝΑΙ |  |  |

***Δηλώνω υπεύθυνα ότι ο χρόνος παράδοσης δεν μπορεί να είναι μεγαλύτερος των δώδεκα (12) μηνών από την ημερομηνία υπογραφής της σύμβασης.***

***Σφραγίδα και υπογραφή του συμμετέχοντα στο Διαγωνισμό***